smcproject/ml-wiki-sentences huggingface dataset:
ഇവ മാതൃകാണ്ഡത്തിൽനിന്നും വേർപെടാനിടയായാൽ സ്വതന്ത്രസസ്യമായി തീരുന്നതു സാധാരണമാണ്.
കരിമ്പ് , മുന്തിരി , മരച്ചീനി , മധുരക്കിഴങ്ങ് തുടങ്ങിയ സസ്യങ്ങളിലെല്ലാം വംശവർദ്ധനവ് പ്രധാനമായും കാണ്ഡങ്ങൾ മുഖേനയാണ്.
കൊടങ്ങൽ (Hydrocotyle) പോലെ പടർന്നുവളരുന്ന പല സസ്യങ്ങളും 'റണ്ണർ' (Runner), 'സ്റ്റോളൻ' (Stolon) എന്നീ അവയവങ്ങൾ ഉത്പാദിപ്പിച്ച് അവയിലൂടെയാണ് അംഗപ്രജനനം നടത്തുക.
എന്നാൽ വാഴയിൽ അംഗപ്രജനനത്തിനുളള ഉപാധി സക്കേഴ്സ് (suckers-കന്ന്) ആണ്.
ഐക്കോർണിയാ (Ichhornia)യിൽ ക്ഷിതിജ (horizontal) കാണ്ഡഭാഗങ്ങളിൽനിന്നും ഭൂസ്താരികൾ (offsets) ഉണ്ടാകുന്നു.
ഇവ മാതൃസസ്യത്തിൽനിന്നും വേർപെടാനിടയായാൽ, ഓരോന്നും ഓരോ സ്വതന്ത്രസസ്യമായി വളരും.
ഇഞ്ചി , ഉരുളക്കിഴങ്ങ് , ചേന , ഉള്ളി തുടങ്ങിയ ഭൂകാണ്ഡങ്ങളുള്ള സസ്യങ്ങളിൽ ഈ കാണ്ഡഭാഗങ്ങളിലെ മുകുളങ്ങൾ വളർന്നു സ്വതന്ത്രസസ്യമായി തീരുകയാണു പതിവ്.
കാച്ചിൽ ‍, അഗേവ് തുടങ്ങിയ സസ്യങ്ങളിൽ ബൾബിൽ എന്നൊരവയവം കാണ്ഡഭാഗങ്ങളിൽ ഉണ്ടാകുന്നു.
ഇവ മണ്ണിൽ വീണു മുളച്ച് സ്വതന്ത്രസസ്യങ്ങളായിത്തീരുന്നു.
അമേരിക്കൻ അഗേവി ൽ പുഷ്പങ്ങൾ ഉണ്ടാകുന്ന തണ്ടിൽ ബൾബിൽ ഉത്പാദിപ്പിച്ചാണ് പ്രജനനം ടത്തുന്നത്.
മൂലവ്യൂഹത്തിൽക്കൂടി
ചില ചെടികൾ അവയുടെ മൂലഭാഗത്ത് അസ്ഥാനമുകുളങ്ങൾ പുറപ്പെടുവിക്കുക പതിവാണ്.
മണ്ണിന് മുകളിലുള്ള കാണ്ഡഭാഗങ്ങൾ മുറിച്ചുകളഞ്ഞാൽ ഇങ്ങനെ സംഭവിക്കും.
റോസാച്ചെടി , കടപ്ലാവ് , ഈട്ടി , പെരുമരം (മട്ടി) എന്നിവ.
ഈ അസ്ഥാനമുകുളങ്ങൾ വളർന്ന് സ്വതന്ത്രചെടികളായി മാറുന്നു.
മധുരക്കിഴങ്ങിൽ ഇത് വളരെ വ്യക്തമായി കാണാവുന്നതാണ്.
ഈ സസ്യത്തിന്റെ കാണ്ഡമുട്ടുകളുടെ അടിവശത്തുനിന്ന് ഉദ്ഭവിക്കുന്ന വേരുകൾ മണ്ണിൽ വളർന്ന് ആഹാരസാധനങ്ങൾ (പ്രധാനമായും അന്നജം ) വേരിൽ സംഭരിച്ചു വീർത്ത് കിഴങ്ങുകളായി മാറുന്നു.
ഈ കിഴങ്ങുകൾ വേർപെടുത്തി മണ്ണിൽ നട്ടാൽ അതിൽ നിന്നും അസ്ഥാനമുകുളങ്ങൾ പൊട്ടിപ്പുറപ്പെട്ട് പുതിയ കാണ്ഡവും പത്രവും പുറപ്പെടുവിച്ച് പ്രത്യേക ചെടികളായി തീരും.
ഇലയിൽക്കൂടി
പുണ്ണെല (Bryophyllum), ആനച്ചെവിയൻ (Begonia) മുതലായ സസ്യങ്ങളിൽ ഇലയുടെ അരികുകളിൽ മുകുളങ്ങൾ അങ്കുരിച്ച് അംഗപ്രജനനം നടക്കാറുണ്ട്.
ഇലകൾ മണ്ണിൽ വീണാൽ ഓരോന്നിലും സ്ഥിതിചെയ്യുന്ന മുകുളങ്ങൾ വളർന്നുവരുന്നതായി കാണാം.
ഇപ്രകാരം വളർന്നു കഴിഞ്ഞാൽ ഓരോന്നും പ്രത്യേകമായി വേരും ഇലയും തണ്ടുമുള്ള സ്വതന്ത്രസസ്യമായി മാറുന്നു.
പഴയ ഇല നശിച്ചുപോകും.
ആനച്ചെവിയൻ ചെടിയുടെ ഇലയിൽ എവിടെയെങ്കിലും ഒരു ചതവോ മുറിവോ വരുത്തി നനഞ്ഞ മണ്ണിൽ പാകിയാൽ ചതഞ്ഞഭാഗത്ത് മുകുളങ്ങൾ അങ്കുരിച്ച് പുതിയ പൂർണസസ്യങ്ങളായി വളരുന്നതു കാണാം.
പല ഒറ്റപ്പരിപ്പുസസ്യങ്ങളിലും അംഗപ്രജനനം സാധാരണമാണ്; ഇരട്ടപ്പരിപ്പുസസ്യങ്ങളിലും കുറവല്ല.
മിക്ക ചെടികളിലും ലൈംഗിക പ്രജനനത്തിനു പുറമേയാണ് അംഗപ്രജനനം നടക്കാറുള്ളത്.
എന്നാൽ ചില ചെടികളിൽ അംഗപ്രജനനം മാത്രമാണ് ഉത്പാദനമാർഗം.
കരിമ്പിൽ പൂർണമായ പുഷ്പങ്ങൾപോലും അപൂർവമായേ ഉണ്ടാകാറുള്ളൂ.
കൃഷിയിൽ, പ്രത്യേകിച്ചു തോട്ടക്കൃഷിയിൽ പ്രകൃത്യാ ഉള്ളതോ കൃത്രിമമായതോ ആയ അംഗപ്രജനനം വളരെ പ്രയോജനപ്രദമാണ്.
ഉരുളക്കിഴങ്ങ് , ഉള്ളി , കരിമ്പ് , ചേമ്പ് , കാച്ചിൽ , കൂർക്ക , മധുരക്കിഴങ്ങ് , സർപ്പഗന്ധി മുതലായ സാമ്പത്തിക പ്രാധാന്യമുളള പല സസ്യങ്ങളിലും സാധാരണയായി അംഗപ്രജനനതത്ത്വം പ്രയോജനപ്പെടുത്താറുണ്ട്.
കൃത്രിമരീതി
തോട്ട വിളവുകളിൽ അംഗപ്രജനനം കൃത്രിമ മാർഗങ്ങളിലൂടെ ഉപയോഗപ്പെടുത്തിവരുന്നു.
മുറിച്ചുനടൽ (cutting), പതിവയ്ക്കൽ (layering), ഒട്ടിക്കൽ (grafting), മുകുളനം (budding) എന്നിവ ഇതിനുള്ള വിവിധമാർഗങ്ങളാണ്.
മുറിച്ചുനടൽ
മൂലം , കാണ്ഡം , പത്രം എന്നീ സസ്യഭാഗങ്ങളുടെ കഷണങ്ങൾ ഉപയോഗിച്ചാണ് പുതിയ ചെടി ഉത്പാദിപ്പിക്കുന്നത്.
ചില ചെടികളിൽ വേരും ഇലയും അംഗപ്രജനനത്തിനുത്തമമാണെങ്കിലും ഏറെയും കാണ്ഡഭാഗമാണ് കട്ടിങ്ങിന് ഉപയോഗിക്കുന്നത്.
വൃക്ഷങ്ങളിലെ കട്ടിങ്ങിന് 20-25 സെ.
നീളമെങ്കിലും ഉണ്ടായിരിക്കണം.
ഈ നീളത്തിൽ ഒന്നോ അധികമോ മുകുളങ്ങൾ ഉണ്ടായേ മതിയാകൂ.
പൂർണ വളർച്ചയെത്തിയ മാതൃസസ്യത്തിൽനിന്നായിരിക്കണം കട്ടിങ്ങ് എടുക്കുന്നത്.
3-5 സെ.
താഴ്ത്തി ഇവ മണ്ണിൽ നടുന്നു.
മൂട്ടിൽ നിന്നും മൂലങ്ങൾ പുറപ്പെടുവിച്ച് തണ്ടിനെ ഉറപ്പിക്കയും ആഹാരസാധനങ്ങൾ ആഗിരണം ചെയ്തു തുടങ്ങുകയും ചെയ്യുന്നതോടൊപ്പം മുകൾഭാഗത്തുനിന്നും ഇലകളും ശിഖരങ്ങളും ഉത്പാദിപ്പിച്ച് പൂർണചെടിയായി കട്ടിങ്ങ് ക്രമേണ മാറിക്കൊള്ളും.
മണ്ണിൽ താഴ്ത്തിയ ഭാഗത്തുനിന്നും വേരുകൾ സാധാരണയായി സുലഭമായി വരുവാൻ പ്രയാസമുളള ചില വൃക്ഷങ്ങളിൽ (പ്ളാവ്, മാവ്, തേക്ക് എന്നിവ) കട്ടിങ്ങ് നടുന്നതിനുമുൻപ് മൂടുഭാഗത്ത് വേരുകൾ ഉത്പാദിപ്പിക്കാൻ സഹായകമായ ഹോർമോണുകൾ ലേപനം ചെയ്തശേഷം നടുന്നതായാൽ വേഗം വേരുകൾ പുറപ്പെട്ടുകൊള്ളും.
കട്ടിങ്ങുമൂലം നിഷ്പ്രയാസം അംഗപ്രജനനം നടത്താവുന്നവയാണ് റോസ , നാരകം , കരിമ്പ് , മുന്തിരി എന്നിവ.
പതിവയ്ക്കൽ പതിവൈക്കൽ
അംഗപ്രജനനമാർഗങ്ങളിൽ ഏറ്റവും സാധാരണമായത് ഇതാണ്.
ചെടിയുടെ തണ്ട്, മണ്ണിലേക്ക് വളച്ച് വളഞ്ഞഭാഗം മണ്ണിനടിയിലിരിക്കത്തക്കവണ്ണം താഴ്ത്തി പതിച്ചു വയ്ക്കുന്നു.
മണ്ണിൽ പതിഞ്ഞിരിക്കുന്ന തണ്ടിൽ മുറിവോ ചതവോ വരുത്തിയാൽ ആ ഭാഗത്തുനിന്നും ധാരാളം വേരുകൾ പൊട്ടിക്കിളിർത്തുവരും.
അതിനുശേഷം വളഞ്ഞഭാഗം മാതൃസസ്യത്തിൽ നിന്നും മുറിച്ചു മാറ്റി നട്ടാൽ പുതിയൊരു ചെടിയായി വളർന്നുകൊള്ളും.
മണ്ണിൽ വളച്ചുവച്ചിരിക്കുന്ന ഭാഗത്തെ പുറന്തൊലി മോതിരവളയംപോലെ ഛേദിച്ചുകളഞ്ഞശേഷം മണ്ണിൽ പതിച്ചുവയ്ക്കുന്നതാണ് റിങ്ങിങ്ങ് (ringing).
റിങ്ങിങ്ങ് നടത്തിയ തണ്ടിനു മുകളിൽനിന്ന് പോഷകസാധനങ്ങളും ഹോർമോണുകളും റിങ്ങിനുമുകളിൽ അടിഞ്ഞു കൂടുന്നതിനാലാണ് അസ്ഥാനമൂലങ്ങൾ അവിടെ ധാരാളമായി ഉണ്ടാകുന്നത്.
പതിവയ്ക്കൽ കട്ടിങ്ങിനെക്കാൾ വിജയകരമാണ്.
മുന്തിരി , മുല്ല , റോസ , മാവ് , ആപ്പിൾ , പ്ലാവ് , പ്ളം, പിയർ എന്നിവയിലൊക്കെ പതിവയ്ക്കൽ സാധാരണയായി നടത്താം.
ഒട്ടിയ്ക്കൽ ഒട്ടിക്കൽ നടത്തിയ ആപ്പിൾ മരം
രണ്ടുതരം ചെടികളുടെ തണ്ടുകൾ തമ്മിൽ ചേർത്തൊട്ടിച്ച് ഒന്നാക്കി വളർത്തിയെടുക്കുന്ന സമ്പ്രദായമാണിത്.
രണ്ടു ചെടികളിലൊന്ന് മണ്ണിൽ ശക്തിയായി വളർന്നുകൊണ്ടിരിക്കുന്നതാണ്; അതിനെ സ്റ്റോക്ക് (stock) എന്ന് പറയുന്നു.
ഇതോട് ഒട്ടിച്ചു ചേർക്കുന്ന തണ്ടിന് സിയോൺ (scion) എന്നു പറയും.
സ്റ്റോക്കിന്റെയും സിയോണിന്റെയും ഒട്ടിക്കാനുള്ള തണ്ടുകളുടെ ചേർന്നിരിക്കേണ്ട വശങ്ങൾ ഛേദിച്ച് അതിന്റെ രണ്ടിന്റെയും സംവഹനകലകൾ (vascular tissues) തമ്മിൽ സംയോജിപ്പിച്ച് ഒന്നായി മാറ്റിയാണ് ഗ്രാഫ്റ്റിങ്ങ് നടത്തുന്നത്.
സ്റ്റോക്കിന്റെ വേര് വലിച്ചെടുക്കുന്ന വെള്ളവും ലോഹ ലവണങ്ങളും മറ്റ് ആഹാരസാധനങ്ങളും സിയോണിന് ഒട്ടിച്ചേർന്ന ഭാഗത്തു കൂടി ലഭിക്കുന്നു.
അതുവഴി തന്നെ സിയോണിലെ ഇലകൾ പാകം ചെയ്ത ആഹാരസാധനങ്ങൾ സ്റ്റോക്കിന് പ്രധാനം ചെയ്യുന്നു.
സ്റ്റോക്കിന്റേയും സിയോണിന്റേയും സസ്യശരീരങ്ങൾ തമ്മിൽ ഇപ്രകാരം ബന്ധം സ്ഥാപിക്കപ്പെടുന്നെങ്കിലും ഇവയോരോന്നും അതിന്റെ സ്വഭാവവിശേഷങ്ങൾ കൈവെടിയാറില്ല.
രണ്ടിനം വൃക്ഷങ്ങളുടെ ഗുണങ്ങൾ ഒന്നിൽ ചേർത്തെടുക്കാനൊക്കുമെന്നതാണ് ഗ്രാഫ്റ്റിങ്ങിന്റെ പ്രയോജനം.
പല ഫലവൃക്ഷങ്ങളിലും ഇതു വിജയകരമായി ചെയ്തുവരുന്നുണ്ട്.
മാവ്, ആപ്പിൾ, പേര.
മാംസളകാണ്ഡത്തോടുകൂടിയ ചെറുസസ്യങ്ങളിലും ഗ്രാഫ്റ്റിങ്ങ് നടത്താം.
ദ്വിബീജപത്രസസ്യങ്ങളിലാണ് ഏകബീജപത്രസസ്യങ്ങളിലെക്കാൾ ഗ്രാഫ്റ്റിങ്ങ് വിജയകരമാകുന്നത്.
ഒരേ കുടുംബത്തിൽപ്പെട്ട സസ്യങ്ങൾ പരസ്പരം ഗ്രാഫ്റ്റ് ചെയ്യുവാൻ എളുപ്പമാണ്.
പീച്ചും ആപ്പിളും; തക്കാളിയും ഉരുളക്കിഴങ്ങും.
മുകുളനം മുകുളനം
ഇത് ഏറെക്കുറെ ഗ്രാഫ്റ്റിങ്ങ് പോലെ തന്നെ.
ഒരു പ്രധാന വ്യത്യാസം ബഡ്ഡിംഗിൽ സിയോണായി ഉപയോഗിക്കുന്നത് ഒരു മുകുളം മാത്രമായിരിക്കും എന്നതാണ്.
അതുകൊണ്ട് മുട്ടുകളുള്ള ഭാഗത്തെ പുറന്തൊലി മുകുളത്തോടുകൂടി ചെത്തിയെടുക്കുകയാണ് സാധാരണ ചെയ്യാറുള്ളത്.
മുകുളത്തെ വഹിക്കുന്ന ഈ പുറംപട്ടക്കഷണത്തിന്റെ അകവശത്ത് അതിന്റെ സംവഹനകലയ്ക്കു യാതൊരു കോട്ടവും തട്ടാത്തവണ്ണം വേർപെടുത്തി എടുത്തശേഷം സ്റ്റോക് സസ്യത്തിന്റെ കാണ്ഡത്തിന്റെ പുറംപട്ട T-ആകൃതിയിൽ മുറിച്ച് അതിന്റെ രണ്ടിന്റെയും സംവഹനകലകൾ തമ്മിൽ ചേർന്നിരിക്കത്തക്കവണ്ണം സ്ഥാപിച്ച് ചരടുകൊണ്ട് വരിഞ്ഞുകെട്ടിവച്ചിരുന്നാൽ കാലക്രമത്തിൽ ഇവ തമ്മിൽ ശാരീരികസംയോജനം നടന്നുകൊള്ളും.
അതിനുശേഷം സിയോണിന്റെ മുകുളം വളർന്ന് പുഷ്ടിപ്പെട്ടുവരുന്നതിനുള്ള പോഷകസാധനങ്ങൾ സ്റ്റോക് പ്രധാനം ചെയ്തുകൊണ്ടിരിക്കും.
റോസ, റബർ, പേര മുതലായ ചെടികളിൽ ഇങ്ങനെ അംഗപ്രജനനം നടത്തുകസാധാരണമാണ്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അംഗപ്രജനനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സെർവിക്കൽ കാൻസർ ഇംഗ്ലീഷ് വിലാസം https://ml.wikipedia.org/wiki/Cervical_cancer
സ്ത്രീകളിൽ ഗർഭപാത്രത്തിന്റെ ഭാഗമായ സെർവിക്സിൽ ഉണ്ടാകുന്ന ഒരു തരം കാൻസറാണ് സെർവിക്കൽ കാൻസർ .
ശരീരത്തിന്റെ മറ്റ് ഭാഗങ്ങളിലേക്ക് കടന്നുകയറാനോ വ്യാപിക്കാനോ കഴിവുള്ള കോശങ്ങളുടെ അസാധാരണ വളർച്ചയാണ് ഇതിന് കാരണം.
തുടക്കത്തിൽ, സാധാരണയായി രോഗലക്ഷണങ്ങളൊന്നും കാണാറില്ല.
പിന്നീടുള്ള ലക്ഷണങ്ങളിൽ യോനിയിൽ നിന്ന്‌  അസാധാരണമായ രക്തസ്രാവം, പെൽവിക് വേദന അല്ലെങ്കിൽ വേദനാജനകമായ ലൈംഗികബന്ധം എന്നിവ ഉൾപ്പെടാം.
ലൈംഗിക ബന്ധത്തിന് ശേഷമുള്ള രക്തസ്രാവം ഗുരുതരമായിരിക്കില്ലെങ്കിലും, ഇത് സെർവിക്കൽ കാൻസറിന്റെ സാന്നിധ്യം സൂചിപ്പിക്കാം.
ഹ്യൂമൻ പാപ്പിലോമ വൈറസ് അണുബാധ (HPV) 90% കേസുകൾക്കും കാരണമാകുന്നു HPV അണുബാധയുള്ള മിക്ക സ്ത്രീകൾക്കും ഗർഭാശയ അർബുദം ഉണ്ടാകാറില്ല.
HPV 16, 18 സ്‌ട്രെയിനുകൾ 50% ഉയർന്ന ഗ്രേഡ് സെർവിക്കൽ പ്രീ-കാൻസറുകൾക്ക് കാരണമാകുന്നു.
പുകവലി , ദുർബലമായ രോഗപ്രതിരോധ ശേഷി, ഗർഭനിരോധന ഗുളികകൾ , ചെറുപ്പത്തിൽ തന്നെ ലൈംഗിക ബന്ധത്തിൽ ഏർപ്പെടുക, സുരക്ഷിതമല്ലാത്ത ലൈംഗികബന്ധം, കോണ്ടം ഉപയോഗിക്കാതിരിക്കുക എന്നിവയും ഇതിൻറെ കാരണങ്ങളിൽ ഉൾപ്പെടുന്നു.
എന്നാൽ ഇവയ്ക്ക് പ്രാധാന്യം കുറവാണ്.
ജനിതക ഘടകങ്ങളും സെർവിക്കൽ ക്യാൻസറിന് കാരണമാകുന്നു.
10 മുതൽ 20 വർഷം വരെയുള്ള അർബുദത്തിനു മുമ്പുള്ള മാറ്റങ്ങളിൽ നിന്നാണ് ഗർഭാശയ അർബുദം സാധാരണയായി വികസിക്കുന്നത്.
90% സെർവിക്കൽ ക്യാൻസർ കേസുകളും സ്ക്വാമസ് സെൽ കാർസിനോമകളാണ്.
10% അഡിനോകാർസിനോമയാണ്.
ചെറിയ എണ്ണം മറ്റ് തരങ്ങളാണ്.
സാധാരണയായി സെർവിക്കൽ സ്‌ക്രീനിംഗും തുടർന്ന് ബയോപ്‌സിയുമാണ് രോഗനിർണയം.
കാൻസർ പടർന്നിട്ടുണ്ടോ ഇല്ലയോ എന്ന് നിർണ്ണയിക്കാൻ മെഡിക്കൽ ഇമേജിംഗ് നടത്തുന്നു.
HPV വാക്സിനുകൾ ഈ വൈറസുകളുടെ കുടുംബത്തിലെ രണ്ട് മുതൽ ഏഴ് വരെ ഉയർന്ന അപകടസാധ്യതയുള്ള സ്‌ട്രെയിനുകളിൽ നിന്ന് സംരക്ഷിക്കുകയും 90% സെർവിക്കൽ കാൻസറുകൾ വരെ തടയുകയും ചെയ്യും.
കാൻസറിനുള്ള സാധ്യത ഇപ്പോഴും നിലനിൽക്കുന്നതിനാൽ, പതിവ് പാപ്പ് ടെസ്റ്റുകൾ തുടരാൻ മാർഗ്ഗനിർദ്ദേശങ്ങൾ ശുപാർശ ചെയ്യുന്നു.
കുറച്ച് ലൈംഗിക പങ്കാളികളോ, പങ്കാളികൾ ഇല്ലാത്തതോ, കോണ്ടം ഉപയോഗം എന്നിവയാണ് ഇതിൻറെ മറ്റ് പ്രതിരോധ മാർഗ്ഗങ്ങൾ.
ലൈംഗികബന്ധത്തിലൂടെ പകരുന്ന എച്ച്പിവി അണുബാധ നല്ലൊരു ശതമാനം വരെ കോണ്ടം ഉപയോഗിക്കുന്നത് വഴി തടയുവാൻ സാധിക്കും.
എന്നാൽ ഗുഹ്യ ചർമത്തിന്റെ ഉരസൽ വഴി ഇത് പകരാം എന്നതിനാൽ പൂർണമായും ഒഴിവാക്കാൻ സാധിക്കില്ല.
ഗുഹ്യരോമങ്ങൾ ഷേവ് ചെയ്യുന്നത് കൊണ്ടോ മറ്റോ ഗുഹ്യഭാഗത്തെ തൊലിപ്പുറത്ത് ഉണ്ടാകുന്ന സൂക്ഷ്മമായ മുറിവുകളിലൂടെ രോഗാണുബാധ അതിവേഗം പകരാറുണ്ട്.
അതിനാൽ ഗുഹ്യചർമ്മം ഷേവ് ചെയ്യുന്നത് ഒഴിവാക്കുകയും പകരം ആവശ്യമെങ്കിൽ മാത്രം കത്രികയോ ട്രിമ്മറോ ഉപയോഗിച്ച് രോമങ്ങളുടെ നീളം കുറച്ചു നിർത്തുന്നതാവും ഗുണകരം.
പാപ്പ് ടെസ്റ്റ് അല്ലെങ്കിൽ അസറ്റിക് ആസിഡ് ഉപയോഗിച്ച് സെർവിക്കൽ കാൻസർ സ്‌ക്രീനിംഗിന് അർബുദത്തിന് മുമ്പുള്ള മാറ്റങ്ങൾ തിരിച്ചറിയാൻ കഴിയും, ഇത് ചികിത്സിക്കുമ്പോൾ കാൻസറിന്റെ വളർച്ച തടയാൻ കഴിയും.
ശസ്ത്രക്രിയ , കീമോതെറാപ്പി , റേഡിയേഷൻ തെറാപ്പി എന്നിവയുടെ ചില സംയോജനങ്ങൾ ചികിത്സയിൽ ഉൾപ്പെട്ടേക്കാം അമേരിക്കൻ ഐക്യനാടുകളിലെ അഞ്ച് വർഷത്തെ അതിജീവന നിരക്ക് 68% ആണ്.
എന്നിരുന്നാലും, കാൻസർ എത്ര നേരത്തെ കണ്ടുപിടിക്കപ്പെടുന്നു എന്നതിനെ ആശ്രയിച്ചിരിക്കും അതിൻറെ ഫലങ്ങൾ.
ലോകമെമ്പാടും, സെർവിക്കൽ കാൻസർ നാലാമത്തെ ഏറ്റവും സാധാരണമായ കാൻസറും സ്ത്രീകളിലെ കാൻസർ മൂലമുള്ള മരണത്തിന്റെ നാലാമത്തെ ഏറ്റവും സാധാരണമായ കാരണവുമാണ്.
2012-ൽ, 528,000 സെർവിക്കൽ കാൻസർ കേസുകൾ ഉണ്ടായതിൽ, 266,000 പേർ മരിച്ചു.
ഇത് മൊത്തം കേസുകളുടെ ഏകദേശം 8% ആണ് 70% ഗർഭാശയ അർബുദങ്ങളും 90% മരണങ്ങളും വികസ്വര രാജ്യങ്ങളിലാണ് സംഭവിക്കുന്നത്.
താഴ്ന്ന വരുമാനമുള്ള രാജ്യങ്ങളിൽ, കാൻസർ മരണത്തിന്റെ ഏറ്റവും സാധാരണമായ കാരണങ്ങളിൽ ഒന്നാണിത്.
വികസിത രാജ്യങ്ങളിൽ, സെർവിക്കൽ സ്ക്രീനിംഗ് പ്രോഗ്രാമുകളുടെ വ്യാപകമായ ഉപയോഗം സെർവിക്കൽ കാൻസറിന്റെ നിരക്ക് ഗണ്യമായി കുറച്ചിട്ടുണ്ട്.
ലോകാരോഗ്യ സംഘടന നിർവചിച്ചിട്ടുള്ള ട്രിപ്പിൾ-ഇന്റർവെൻഷൻ തന്ത്രങ്ങൾ ഉപയോഗിച്ച് ശുപാർശ ചെയ്യപ്പെടുന്ന പ്രതിരോധ ലക്ഷ്യങ്ങൾ കൈവരിക്കുന്നതുമായി ബന്ധപ്പെട്ട അനുമാനങ്ങൾ നൽകി.
ലോകമെമ്പാടും (പ്രത്യേകിച്ച് താഴ്ന്ന വരുമാനമുള്ള രാജ്യങ്ങളിൽ) സെർവിക്കൽ കാൻസർ മൂലമുള്ള മരണനിരക്ക് കുറയ്ക്കുന്നതിനുള്ള പ്രതീക്ഷിത സാഹചര്യങ്ങൾ അവലോകനം ചെയ്തിട്ടുണ്ട്.
വൈദ്യശാസ്ത്ര ഗവേഷണത്തിൽ, ഹിലാ എന്നറിയപ്പെടുന്ന ഏറ്റവും പ്രശസ്തമായ ഇമ്മോർട്ടലൈസ്ഡ് സെൽ ലൈൻ, ഹെൻറിയേറ്റാ ലാക്സ് എന്ന സ്ത്രീയുടെ ഗർഭാശയ അർബുദ കോശങ്ങളിൽ നിന്നാണ് വികസിപ്പിച്ചെടുത്തത്.
അവലംബം Further reading {{ cite journal }} :  CS1 maint: unflagged free DOI ( link ) External links Cervical cancer എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെർവിക്കൽ കാൻസർ at Curlie
അഗസ്ത്യമല ജൈവ വൈവിധ്യമണ്ഡലം ഇംഗ്ലീഷ് വിലാസം https://ml.wikipedia.org/wiki/Agasthyamala_Biosphere_Reserve
പശ്ചിമഘട്ടത്തിന്റെ തെക്കേ അറ്റത്തു സ്ഥിതിചെയ്യുന്ന ജൈവവൈവിധ്യം നിറഞ്ഞ ഭൂപ്രദേശം.
പ്രകൃതിജന്യമായ അതിരുകളാൽ ഈ പ്രദേശത്തിന്റെ നാലു ഭാഗവും സംരക്ഷിതമാണ്.
പശ്ചിമഘട്ടത്തിന്റെ വാലറ്റമായ ഈ പർവതപ്രദേശത്താണ് അഗസ്ത്യമുടി അഥവാ അഗസ്ത്യകൂടം സ്ഥിതിചെയ്യുന്നത്.
സമുദ്രനിരപ്പിൽനിന്നും സുമാർ 1,869 മീറ്റർ ഉയരമുള്ള ഈ പ്രദേശമാണ് അഗസ്ത്യവനം ബയോളജിക്കൽ പാർക്കിലെ ഏറ്റവും ഉയരംകൂടിയ സ്ഥലം.
സിദ്ധവൈദ്യത്തിന്റെ പിതാവായി കണക്കാക്കുന്ന അഗസ്ത്യമുനി ഈ പർവതപ്രദേശത്ത് തപസ്സുചെയ്തിരുന്നതായാണ് ഐതിഹ്യം.
ആയുർവേദത്തിലും ആധുനിക ചികിത്സയിലും ഉപയോഗിക്കുന്ന ഒട്ടനവധി ഔഷധസസ്യങ്ങൾ ഈ പ്രദേശത്തുനിന്നും ശാസ്ത്രജ്ഞർ കണ്ടെത്തിയിട്ടുണ്ട്.
നിരവധി അപൂർവയിനം ജന്തുക്കളുടെ ആവാസകേന്ദ്രവുമാണ് ഈ പ്രദേശം.
ഈ പ്രദേശത്തിന്റെ പ്രാധാന്യം മനസ്സിലാക്കി ഇവിടെയുള്ള ജൈവവൈവിധ്യത്തിന്റെ സമുദ്ധാരണവും അവയുടെ സംരക്ഷണവും ലക്ഷ്യമാക്കി ഭാരതസർക്കാർ ഈ അടുത്തകാലത്തായി അഗസ്ത്യമലയേയും പരിസരപ്രദേശത്തേയും ഉൾപ്പെടുത്തി അഗസ്ത്യവനം ബയോളജിക്കൽ പാർക്കായി പ്രഖ്യാപിക്കുകയുണ്ടായി.
2016 ൽ UNESCO , ലോക ജൈവ മണ്ഡല സംവരണ മേഖല ശൃംഖലയിൽ അഗസ്ത്യവനം ബയോളജിക്കൽ പാർക്ക് ഉൾപ്പെടുത്തി .
ഔഷധസസ്യങ്ങളുടെ കലവറ 1868 മീറ്റർ ഉയരത്തിലുള്ള അഗസ്ത്യമല
ഏകദേശം 3500 ച.
ആണ് അഗസ്ത്യവനം ബയോളജിക്കൽ പാർക്കിന്റെ വിസ്തീർണം.
അനേകം കുന്നുകളും, സമതലങ്ങളും, പുൽമേടുകളും ചോലവനങ്ങളും ചേർന്ന ഈ പ്രദേശം രേഖാ.
77 o 5' നും 77 o 4' നും അക്ഷാ.
8 o 20' നും 8 o 50' നും ഇടയിലായി സ്ഥിതിചെയ്യുന്നു.
ആര്യങ്കാവ് ചുരത്തിന് തെക്കു ഭാഗത്തായുള്ള ഈ പ്രദേശം കേരളത്തിലെ തിരുവനന്തപുരം ജില്ലയും തമിഴ്നാട്ടിലെ കന്യാകുമാരി , തിരുനെൽവേലി ജില്ലകളുടെ ചില ഭാഗങ്ങളും ചേർന്നതാണ്.
ഇതിൽത്തന്നെ കേരളത്തിലെയും തമിഴ്നാട്ടിലേതുമായ അഞ്ച് സംരക്ഷിതവനപ്രദേശങ്ങൾ ഉൾപ്പെടുന്നു.
കേരളത്തിലുള്ള ചെന്തുരുണി, പേപ്പാറ, നെയ്യാർ , തമിഴ്നാട്ടിലെ മുണ്ടൻതുറൈ, കളക്കാട് ഇവയാണ് ഈ വന്യജീവി സംരക്ഷണ കേന്ദ്രങ്ങൾ.
ഈ അഞ്ച് സംരക്ഷിത കേന്ദ്രങ്ങളും കൂടി അഗസ്ത്യവനം ബയോളജിക്കൽ പാർക്കിന്റെ ഏകദേശം മൂന്നിലൊന്ന് ഭാഗം വരും.
പശ്ചിമഘട്ടത്തിലുള്ള മിക്കതരം വനപ്രദേശങ്ങളും അഗസ്ത്യവനം ബയോളജിക്കൽ പാർക്കിലുണ്ട്.
കേന്ദ്ര പരിസ്ഥിതി മന്ത്രാലയത്തിന്റെ കീഴിലുള്ള സസ്യഗവേഷണ സ്ഥാപനമായ ബൊട്ടാണിക്കൽ സർവേ ഒഫ് ഇന്ത്യ ഈ പ്രദേശത്തെ സസ്യസമ്പത്തിനെക്കുറിച്ച് പഠനങ്ങൾ നടത്തിയിട്ടുണ്ട്.
ഇന്ത്യയിൽ മാത്രം കാണുന്ന ഏകദേശം 300 പ്രാദേശികജാതി (endemic) സസ്യഇനങ്ങൾ ഈ പ്രദേശത്തുനിന്ന് കണ്ടെത്തിയിട്ടുണ്ട്.
ഇതിൽ തന്നെ അൻപതോളം സസ്യഇനങ്ങൾ അഗസ്ത്യമലയിലും ചുറ്റുപാടും മാത്രമായി കാണപ്പെടുന്നവയാണ്.
ഔഷധസസ്യങ്ങളുടെ കലവറയായ ഈ പ്രദേശത്തുകാണുന്ന മിക്ക സസ്യയിനങ്ങളും അപൂർവങ്ങളോ അഥവാ വംശനാശഭീഷണി നേരിടുന്നവയോ ആണ്.
ഏകദേശം 150-ഓളം വംശനാശ ഭീഷണി നേരിടുന്ന ഔഷധസസ്യങ്ങൾ ഇവിടെയുണ്ട്.
തെക്കു പടിഞ്ഞാറൻ, വടക്കു കിഴക്കൻ മൺസൂൺ മഴക്കാലങ്ങളിൽ മഴ നന്നായി ലഭിക്കുന്ന ഈ പ്രദേശത്തു വർഷത്തിൽ 90 സെ.
മുതൽ ഏകദേശം 625 സെ.
അന്തരീക്ഷ ഊഷ്മാവ് 21 o C നും 38 o Cനും ഇടയിലാണ്.
വർഷം മുഴുവൻ ലഭിക്കുന്ന സൂര്യപ്രകാശവും ഉയർന്ന വർഷപാതവും, അന്തരീക്ഷത്തിലെ ഉയർന്ന ആർദ്രത(humidity)യുമാണ് ഈ പ്രദേശത്തെ ലോകത്തിലെ തന്നെ ജൈവസമ്പന്നമേഖലകളുടെ മുൻനിരയിൽ നിർത്തുന്ന ഘടകങ്ങൾ.
പശ്ചിമഘട്ടത്തിലേതു പോലെയുള്ള ഉഷ്ണമേഖലാവനങ്ങൾ, ഇലപൊഴിയും കാടുകൾ, മഴക്കാടുകൾ, ചോലവനങ്ങൾ, പുൽമേടുകൾ എന്നിവയെല്ലാം ഈ പ്രദേശത്തും കാണുന്നു.
അഗസ്ത്യകൂടമലയും ചുറ്റുമുള്ള മഴക്കാടുകളും പുൽമേടുകളും ചേർന്ന, മനുഷ്യർക്ക് അത്ര പെട്ടെന്ന് ചെന്നെത്താൻ പറ്റാത്ത പ്രദേശമാണ് അഗസ്ത്യവനം ബയോളജിക്കൽ പാർക്കിന്റെ കോർ അഥവാ നാച്ചുറൽ സോൺ എന്നറിയപ്പെടുന്നത്.
അഗസ്ത്യമലയിൽനിന്നും പരിസരപ്രദേശങ്ങളിൽ നിന്നുമായി അനേകം ചെറിയ അരുവികൾ ഉദ്ഭവിക്കുകുയം അവയെല്ലാം കൂടിച്ചേർന്ന് പ്രധാനപ്പെട്ട നാലു നദികളായി മാറുകയും ചെയ്യുന്നു.
ഇതിൽ താമ്രപർണിയും കോതായാറും തമിഴ്നാട്ടിലൂടെയും നെയ്യാർ , കരമനയാർ തുടങ്ങിയവ കേരളത്തിലൂടെയും ഒഴുകുന്നു.
കൃഷിയ്ക്കും ഗാർഹികാവശ്യങ്ങൾക്കുമുള്ള ജലലഭ്യത ഉറപ്പുവരുത്തുന്നതിന് നെയ്യാറിന്റേയും കരമനയാറിന്റേയും ആധാരഭാഗത്തായി ഓരോ അണക്കെട്ടുകൾ നിർമിച്ചിട്ടുണ്ട്.
തന്മൂലം നല്ലൊരു ശതമാനം സസ്യങ്ങൾ ജലത്തിനടിയിൽപെട്ട് നശിച്ചുപോയി.
അനധികൃതമായ ഔഷധസസ്യശേഖരണവും ഈ പ്രദേശത്തെ അമൂല്യ സസ്യശേഖരത്തെ നഷ്ടമാക്കുന്നുണ്ട്.
അഗസ്ത്യമലയിലെ സസ്യസമ്പത്തിനെക്കുറിച്ച് ഒരേകദേശ രൂപം നമുക്ക് നൽകിയിട്ടുള്ളത് ഇന്ത്യൻ ബൊട്ടാണിക്കൽ സർവേയിലെയും ട്രോപ്പിക്കൽ ബൊട്ടാണിക്കൽ ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ടിലെയും (പാലോട്) ശാസ്ത്രജ്ഞരാണ്.
ടി.ബി.ജി.ആർ.ഐ.യിലെ ശാസ്ത്രജ്ഞനായ ഡോ. എൻ. മോഹനന്റെ ഫ്ളോറ ഒഫ് അഗസ്ത്യമല എന്ന  ഗ്രന്ഥത്തിൽ അഗസ്ത്യമലയിലും അതിനുചുറ്റിലുമായുള്ള ഏകദേശം 200 ച.
പ്രദേശത്തെ സപുഷ്പിസസ്യങ്ങളെക്കുറിച്ച് പ്രതിപാദിക്കുന്നുണ്ട്.
585 ജീനസുകളിലായി ഏകദേശം 1117 സ്പീഷീസ് ഇവിടെ നിന്ന് മാത്രമായി കണ്ടെത്തിയിട്ടുണ്ട്.
ഇതിൽ തന്നെ 30-ഓളം സ്പീഷീസ് ഇന്ത്യൻ റെഡ് ഡേറ്റ ബുക്കിൽ (വംശനാശ ഭീഷണി നേരിടുന്ന സസ്യങ്ങളെക്കുറിച്ച് പ്രതിപാദിക്കുന്ന പുസ്തകം) സ്ഥാനം പിടിച്ചിട്ടുള്ളവയാണ്.
അഗസ്ത്യമലയിലേയും പരിസര പ്രദേശത്തേയും സസ്യജന്തുജാലങ്ങളുടെ സർവേ ഇനിയും പൂർത്തിയാക്കിയിട്ടില്ലെന്നു വേണം കരുതാൻ.
പുതിയ ഇനം സസ്യങ്ങളെ ഓരോ വർഷവും ഈ ഭാഗത്തുനിന്നും ഗവേഷകർ കണ്ടെത്തുന്നത് ഇതിനൊരു തെളിവാണ്.
മനുഷ്യർ ഭക്ഷ്യാവശ്യത്തിനും മറ്റുമായി കൃഷി ചെയ്യുന്ന നിരവധി സസ്യങ്ങളുടെ വന്യജാതികൾ ഈ പ്രദേശത്തുനിന്ന് കണ്ടെത്തിയിട്ടുണ്ട്.
ഏകദേശം 92-ലധികം സ്പീഷിസ് ഇതിൽപ്പെടുന്നു.
ഇതിൽ ധാന്യവർഗങ്ങൾ പയറുവർഗങ്ങൾ മറ്റ് സുഗന്ധവർഗസസ്യങ്ങൾ എന്നിവയുടെയെല്ലാം വന്യ ഇനങ്ങൾ കാണപ്പെടുന്നുണ്ട്.
പഴവർഗങ്ങളുടെയും കിഴങ്ങ്‌‌വർഗങ്ങളുടെയും പച്ചക്കറികളുടെയും നല്ലൊരു ശേഖരം തന്നെയുണ്ട് ഈ പ്രദേശങ്ങളിൽ.
കൂവരക്, നെല്ല് , പ്ലാവ് , കുടമ്പുളി , മാവ് , വാഴ , അമ്പഴം , ഞാവൽ , വയന, മഞ്ഞൾ , കുരുമുളക് , ഇഞ്ചി , ചീര , വഴുതന , ചുണ്ട , കാച്ചിൽ , ചേന തുടങ്ങിയവ ഇവയിൽ ചിലതു മാത്രമാണ്.
നശീകരണ ഭീഷണി തെന്മല
മറ്റു വനപ്രദേശങ്ങളെ പ്പോലെ തന്നെ അഗസ്ത്യമലയും പരിസര പ്രദേശവും മനുഷ്യനിർമിത പ്രവർത്തനങ്ങളാലും മറ്റു കാരണത്താലും നശീകരണ ഭീഷണി നേരിടുന്നുണ്ട്.
ഇതിനാൽ ജൈവവൈവിധ്യത്തിനും അതുവഴി കോട്ടം തട്ടുന്നുണ്ട്.
അമിതമായ ഔഷധ സസ്യശേഖരണം ഇന്ന് പല സസ്യങ്ങളെയും അത്യപൂർവങ്ങളോ വംശനാശഭീഷണി നേരിടുന്നവയോ ആയി മാറ്റിയിട്ടുണ്ട്.
മരമഞ്ഞൾ, അടപതിയൻ , ആരോഗ്യപച്ച , അമൃതപാല, സർപ്പഗന്ധി തുടങ്ങിയ ഔഷധസസ്യങ്ങൾ ഇതിനുദാഹരണങ്ങളാണ്.
അലങ്കാര സസ്യങ്ങളുടെ വൻശേഖരവും ഈ പ്രദേശത്തുണ്ട്.
പല പുതിയ സങ്കരയിനങ്ങളും വികസിപ്പിച്ചെടുക്കാൻ പ്രാപ്തമായവയാണ് ഇവയിൽ പലതും.
ഇതിൽ വളരെ പ്രധാനപ്പെട്ട ഒരു വിഭാഗമാണ് ഓർക്കിഡുകൾ.
പശ്ചിമഘട്ടത്തിൽ കാണുന്ന ഏകദേശം 300-ഓളം ഓർക്കിഡ് ഇനങ്ങളിൽ 80-ലധികം സ്പീഷീസ് ഈ പ്രദേശത്ത് കാണപ്പെടുന്നു.
ഇവയിൽ പലതും മനോഹരങ്ങളായ പുഷ്പങ്ങളോടുകൂടിയവയും മുന്തിയതരം സങ്കരയിനങ്ങൾ ഉത്പാദിപ്പിക്കുവാനുതകുന്നവയുമാണ്.
വിലയേറിയ ലേഡീസ് സ്ളിപ്പർ എന്ന പാഫിയോപെഡിലം ഡ്രൂറി അഗസ്ത്യമലയിൽ മാത്രം കാണപ്പെടുന്നവയാണ്.
ഐ.യു.സി.എന്നിന്റെ റെഡ് ഡേറ്റ ബുക്കിൽ സ്ഥനംപിടിച്ചിട്ടുള്ള ഈ ഓർക്കിഡ് സാധാരണ ഓർക്കിഡുകളിൽനിന്നും വ്യത്യസ്തമായി മണ്ണിൽ വളരുന്ന ഒന്നാണ്.
ഇവിടെനിന്നും അടുത്തകാലത്തായി കണ്ടെത്തിയ ഒരു പുതിയ ഓർക്കിഡ് ജീനസ്സാണ് ഏൽഹെൽഡ്രിയ.
ഏൽഹെൽഡ്രിയ റൊട്ടന്റിഫോളിയ എന്ന് നാമകരണം ചെയ്ത ഈ ഓർക്കിഡ് അഗസ്ത്യമലയിൽ മാത്രം കാണുന്നവയാണ്.
സസ്യസമ്പത്തുപോലെതന്നെ ജന്തുവർഗങ്ങളാലും സമൃദ്ധമാണ് അഗസ്ത്യവനവും പരിസര പ്രദേശവും.
അകശേരുകികൾ, വിവിധതരം പക്ഷികൾ , ഉരഗങ്ങൾ വിവിധയിനം സസ്തനികൾ ഇവയെല്ലാം ഈ പ്രദേശങ്ങളിൽ കാണപ്പെടുന്നു.
ഇന്ത്യാ ഗവൺമെന്റ് ഈ പ്രദേശത്തിന്റെ ജൈവവൈവിധ്യം കണക്കിലെടുത്ത് അഗസ്ത്യവനം ബയോളജിക്കൽ പാർക്കായി പ്രഖ്യാപിച്ചതുവഴി (1997-ൽ) ഇവിടെയുള്ള സസ്യ-ജന്തുജാലങ്ങളുടെ സംരക്ഷണം ഒന്നുകൂടി ഉറപ്പിച്ചിരിക്കുകയാണ്.
ബയോളജിക്കൽ പാർക്ക് ആയതിനുശേഷമുള്ള വനംവകുപ്പിന്റെ കർശന നിയന്ത്രണങ്ങൾ ഒരു പരിധിവരെ ഇവിടത്തെ ജീവജാലങ്ങളുടെ സംരക്ഷണം ഉറപ്പുവരുത്തുന്നു.
അവലംബം ↑ http://www.indianetzone.com/39/agasthyamala_biosphere_reserve.htm Agasthyamala Biosphere Reserve ↑ ↑ http://en.academic.ru/dic.nsf/enwiki/5062020 Agasthyamala Biosphere Reserve ↑ http://www.forests.tn.nic.in/wildbiodiversity/br_agasthiyar.html Archived 2008-12-30 at the Wayback Machine AGASTHIYARMALAI BIOSPHERE RESERVE ↑ http://www.ask.com/wiki/Agasthyamalai_Biosphere_Reserve%5Bപ്രവർത്തിക്കാത്ത+കണ്ണി%5D Agasthyamala Biosphere Reserve ↑ http://www.vedamsbooks.in/no29210.htm Archived 2022-06-26 at the Wayback Machine Flora of Agasthyamala ↑ http://forest.kerala.gov.in/index.php?option=com_content view=article id=100 Itemid=124 Agasthyavanam Biological Park പുറത്തേക്കുള്ള കണ്ണികൾ Agasthyamala Biosphere Reserve എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://translate.roseville.ca.us/ma/enwiki/en/Agasthyamala_Biosphere_Reserve%5Bപ്രവർത്തിക്കാത്ത+കണ്ണി%5D Protected Areas of Kerala: Agasthyamalai Hills http://www.ask.com/wiki/Agasthyamalai_Biosphere_Reserve%5Bപ്രവർത്തിക്കാത്ത+കണ്ണി%5D http://envfor.nic.in/report/0203/chap-03.pdf കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗസ്ത്യമല ജൈവ വൈവിധ്യമണ്ഡലം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്നിവേശൻ ഇംഗ്ലീഷ് വിലാസം https://ml.wikipedia.org/wiki/Agnivesa
പ്രാചീന ആയുർവേദ ഗ്രന്ഥമായ ചരകസംഹിതയുടെ മൂലപാഠത്തിന്റെ കർത്താവ്.
അനാദിയായ ആയുർവേദ ശാസ്ത്രം ബ്രഹ്മസ്മൃതം ആണെന്നും ബ്രഹ്മാവ് ദക്ഷപ്രജാപതിക്കും ദക്ഷൻ അശ്വിനീദേവന്മാർക്കും അശ്വിനീദേവന്മാർ ഇന്ദ്രനും ആയുർവേദം ഉപദേശിച്ചുവെന്നും ഇന്ദ്രൻ അത്രേയൻ മുതലായ മഹർഷിമാരേയും അവർ അഗ്നിവേശൻ തുടങ്ങിയ ആറു ശിഷ്യന്മാരേയും പഠിപ്പിച്ചു എന്നുമാണ് ഐതിഹ്യം .
ഈ ആറു ശിഷ്യന്മാരും പ്രത്യേകം പ്രത്യേകം ശാസ്ത്രഗ്രന്ഥങ്ങൾ നിർമിച്ചു.
അഗ്നിവേശനാണ് ആയുർവേദത്തെപ്പറ്റി സമഗ്രമായ ഒരു ഗ്രന്ഥം ആദ്യമായി നിർമിച്ചത് എന്നാണ് കരുതപ്പെടുന്നത്.
അഗ്നിവേശസംഹിത വളരെക്കാലങ്ങൾക്കു ശേഷം ചരകമഹർഷി സംസ്കരണം ചെയ്തതാണ് ഇന്നു ലഭിക്കുന്ന ചരകസംഹിത.
ഉപനിഷത്തുകളിൽ അഗ്നിവേശനെക്കുറിച്ച് പരാമർശിച്ചിട്ടുള്ളതിൽനിന്നും ഇദ്ദേഹം അക്കാലത്തിനുമുൻപ് ജീവിച്ചിരുന്നു എന്നു അനുമാനിക്കാം.
ചരകസംഹിതയിൽ ലഭ്യമല്ലാത്ത പല ഭാഗങ്ങളും 11-ഉം 12-ഉം ശതകങ്ങളിലെ വ്യാഖ്യാതാക്കൾ ഉദ്ധരിച്ചു കാണുന്നതിൽ നിന്ന് അഗ്നിവേശസംഹിത ഈ കാലഘട്ടം വരെ പ്രചാരത്തിലുണ്ടായിരുന്നു എന്ന് കരുതാവുന്നതാണ്.
ഹസ്തിശാസ്ത്രം, അഞ്ജന നിദാനം എന്നു രണ്ടു ഗ്രന്ഥങ്ങൾ കൂടി അഗ്നിവേശൻ എഴുതിയിട്ടുള്ളതായി പറയപ്പെടുന്നു.
ദ്രോണദ്രുപദന്മാരുടെ ആദിഗുരുവായ ഒരു അഗ്നിവേശനെ കുറിച്ച് മഹാഭാരതത്തിൽ പരാമർശമുണ്ട്.
പുറംകണ്ണികൾ Sage Agnivesa Archived 2009-08-27 at the Wayback Machine Agnivesa's Caraka Samhita Archived 2025-01-20 at the Wayback Machine കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്നിവേശൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
2018: എവരിവൺ ഇസ് എ ഹീറോ
2018:എവരിവൺ ഇസ് എ ഹീറോ 2018-ൽ കേരളം നേരിട്ട പ്രളയം പ്രമേയമാക്കി ജൂഡ് അന്താണി ജോസഫ് സംവിധാനം ചെയ്ത മലയാള ചലച്ചിത്രമാണ് .
കുഞ്ചാക്കോ ബോബൻ , ടൊവിനോ തോമസ് , ആസിഫ് അലി , വിനീത് ശ്രീനിവാസൻ , അപർണ ബാലമുരളി , നരേൻ , ലാൽ , ഇന്ദ്രൻസ് , അജു വർഗീസ് , കലയരസൻ, തൻവി റാം , ശിവദ, ഗൗതമി നായർ , വിനീത കോശി എന്നിവരടങ്ങുന്ന സംഘമാണ് ഇതിൽ അഭിനയിക്കുന്നത്.
ഇത് ആദ്യം 2023 ഏപ്രിൽ 21 ന് റിലീസ് ചെയ്യാൻ തീരുമാനിച്ചിരുന്നു, അത് മലയാളത്തിൽ 2023 മെയ് 5 ലേക്ക് മാറ്റിവയ്ക്കുകയും ഹിന്ദിയിൽ 2023 മെയ് 26 ന് തിയറ്ററുകളിൽ റിലീസ് ചെയ്യുകയും ചെയ്തു.
2018 ലെ വിനാശകരമായ വെള്ളപ്പൊക്ക സമയത്ത് ജീവിതത്തിന്റെ എല്ലാ തുറകളിലുമുള്ള ആളുകൾ ദുരന്തകരമായ പ്രത്യാഘാതങ്ങൾ ചിത്രം വീക്ഷിക്കുന്നു.
ദുരന്തത്തെ അതിജീവിക്കാൻ കേരളത്തിലെ ജനങ്ങൾ ഒരുമിച്ച് പ്രവർത്തിക്കുന്നു.
അഭിനേതാക്കൾ കുഞ്ചാക്കോ ബോബൻ - ആഭ്യന്തര സെക്രട്ടറി ഷാജി പുന്നൂസ് ടൊവിനോ തോമസ് -അനൂപ്, മുൻ ആർമി ഓഫീസർ ആസിഫ് അലി - മാത്തച്ചന്റെ ഇളയ മകൻ നിക്‌സൺ വിനീത് ശ്രീനിവാസൻ -രമേശൻ വിനീത കോശി -ഗർഭിണിപ്പെണ്ണ് അപർണ ബാലമുരളി -നൂറ, ടി.വി റിപ്പോർട്ടർ തൻവി റാം -​​മഞ്ജു ശിവദ നായർ -ഷാജിയുടെ സുന്ദരിയായ ഭാര്യ ലാൽ -മാത്തച്ചൻ കലൈയരശൻ -സേതുപതി നരേൻ -മാത്തച്ചന്റെ മൂത്ത മകൻ വിൻസ്റ്റൺ അജു വർഗീസ് -ടാക്സി ഡ്രൈവർ കോശി ഹരി കൃഷ്ണൻ - അലക്‌സ്, അനൂപിന്റെ സുഹൃത്ത്, ചാണ്ടിയുടെ മകൻ ഗൗതമി നായർ -രമേശന്റെ ഭാര്യ അനുപമ സിദ്ദിഖ് -നൂറയുടെ പിതാവ് രഞ്ജി പണിക്കർ -അനുവിന്റെ അച്ഛൻ സുധീഷ് -വർഗീസ്സ് ജനാർദ്ദനൻ -മുഖ്യമന്ത്രി ഇന്ദ്രൻസ് -ഭാസി ജാഫർ ഇടുക്കി -മഞ്ജുവിന്റെ അച്ഛൻ അരവിന്ദൻ ദേവനന്ദ -ഷാജിയുടെ മകൾ വൃദ്ധി വിശാൽ - ഗർഭിണിപ്പെണ്ണിന്റെ മകൾ ഗിലു ജോസഫ് -ജിജി ജോയ് മാത്യു -ചാണ്ടി ശ്രീജിത്ത് രവി -അനൂപിന്റെ സുഹൃത്ത് ജി. സുരേഷ് കുമാർ - അനൂപിന്റെ അച്ഛൻ ജയകൃഷ്ണൻ -ജില്ലാ കളക്ടർ കൃഷ്ണ -സബ് കളക്ടർ ജയകുമാർ - രവി പി.ശ്രീകുമാർ -എസ്.
ജോസഫ് റോണി ഡേവിഡ് -ജോസഫിന്റെ സഹോദരനായ ക്ലീറ്റസ് കലാഭവൻ ഹനീഫ് - ഡാം ഓപ്പറേറ്റർ കരുണൻ പോളി വൽസൻ - പോലീസ് കോൺസ്റ്റബിൾ ഷെബിൻ ബെൻസൺ -നഹാസ് ശോഭ മോഹൻ - രമേശന്റെ അമ്മ ശ്രീജ രവി -അനൂപിന്റെ അമ്മ ബോബൻ സാമുവൽ -പോലീസ് ഓഫീസർ ശാന്തകുമാരി - ഗ്രാമീണ സ്ത്രീ അവലംബം ↑ ↑ ↑ https://www.mediaoneonline.com/entertainment/movies/2018-movie-criticized-by-ps-sreekala-217507 ↑ ↑ ↑ ↑
സപ്തമാതാക്കൾ This article does not cite any sources .
Find sources: "സപ്തമാതാക്കൾ" – news · newspapers · books · scholar · JSTOR ( Learn how and when to remove this message )
ശക്തേയ വിശ്വാസപ്രകാരം ജഗദീശ്വരിയും പ്രപഞ്ച നാഥയുമായ ആദിപരാശക്തിയുടെ ഏഴു വിഭിന്ന രൂപങ്ങളാണ് സപ്തമാതാക്കൾ .
ആധ്യാത്മിക വഴിയിലെ ഏഴു ആത്മീയ തത്ത്വങ്ങളായി ശക്തി ഉപാസകർ സപ്തമാതാക്കളെ കാണുന്നു.
പ്രസിദ്ധമായ ദേവി മാഹാത്മ്യം പതിനൊന്നാം അദ്ധ്യായത്തിൽ ഭുവനേശ്വരിയുടെ ഈ രൂപങ്ങളെ എല്ലാം തന്നെ സ്തുതിക്കുന്ന ശ്ലോകങ്ങൾ കാണാം.
ദേവീമാഹാത്മ്യത്തിൽ സപ്തമാതാക്കളുടെ ഉത്ഭവത്തെ പറ്റി പറയുന്നുണ്ട്.
കൂടാതെ മറ്റ് പല കഥകളുമുണ്ട് പുരാണങ്ങളിൽ.
നിരണം തൃക്കപാലീശ്വരം ക്ഷേത്രത്തിലെ സപ്തമാതൃക്കളുടെ പ്രതിഷ്ഠ
ബ്രാഹ്മി , വൈഷ്ണവി , മഹേശ്വരി , ഇന്ദ്രാണി , വാരാഹി പഞ്ചമി , കൗമാരി , ചാമുണ്ഡി അഥവാ ചാമുണ്ഡേശ്വരി അല്ലെങ്കിൽ നരസിംഹി എന്നീ ഭഗവതിമാരാണ്‌ സപ്തമാതാക്കൾ.
ബ്രഹ്മാവ്‌ , വിഷ്ണു , ശിവൻ , ഇന്ദ്രൻ , യമൻ , മുരുകൻ തുടങ്ങിയ ആറു ദേവന്മാരുടെ ശരീരത്തിൽ നിന്ന് ആവിർഭവിച്ച ശക്തിഭാവങ്ങൾ ആണ് സപ്തമാതാക്കളിൽ ആറു പേർ എന്ന്‌ അവരുടെ പേരുകൾ സൂചിപ്പിക്കുന്നു.
ഏഴാമത്തെ ഭഗവതിയായ നാരസിംഹി അഥവാ പ്രത്യംഗിരി അത്യുഗ്രമൂർത്തിയായതിനാൽ പകരം ചാമുണ്ഡിയാണ് ‌ ക്ഷേത്രങ്ങളിൽ കാണപ്പെടുന്നത്‌.
ചണ്ഡികാ പരമേശ്വരിയുടെ പുരികക്കൊടിയിൽ നിന്ന് അവതരിച്ച ഭദ്രകാളിയാണ് ചാമുണ്ഡേശ്വരി അഥവാ ചാമുണ്ഡി.
നരസിംഹി കാലഭൈരവ ശിവനിൽ നിന്ന് അവതരിച്ച പ്രത്യംഗിരി എന്ന ഭഗവതിയാണ്.
ഇതും കാളിയുടെ ഒരു രൂപഭേദം തന്നെയാണ്.
ചിലപ്പോൾ സപ്ത മാതാക്കളോടൊപ്പം മഹാലക്ഷ്മിയെ കൂടി ചേർത്തു അഷ്ടമാതാക്കൾ എന്നറിയപ്പെടുന്നു.
നവരാത്രിയിൽ ഈ ഭഗവതിമാർ സവിശേഷ പ്രാധാന്യത്തോടെ ആരാധിക്കപ്പെടുന്നു.
പുരാണ കഥകളിൽ
വാമനപുരാണം 56-ാ‍ം അധ്യായത്തിൽ സപ്തമാതാക്കളുടെ ജനനത്തെപ്പറ്റി ഇങ്ങനെയാണ്‌ പറയുന്നത്‌: 
ശുംഭനിശുംഭമാരുടെ ആജ്ഞപ്രകാരം യുദ്ധത്തിനിറങ്ങിയ അസുരപ്പട തോറ്റപ്പോൾ രക്തബീജനെന്ന അസുര സേനാധിപതി തന്റെ അക്ഷൗഹിണിപടയുമായി എത്തി.
ഇതു കണ്ട ചണ്ഡികാ പരമേശ്വരി ഒരു ശംഖനാദം പുറപ്പെടുവിച്ചു.
ഭഗവതിയുടെ തിരുവായിൽ നിന്ന്‌ ബ്രാഹ്മിയും തൃക്കണ്ണിൽ നിന്ന്‌ മഹേശ്വരിയും, അരക്കെട്ടിൽ നിന്ന്‌ കൗമാരിയും കൈകളിൽ നിന്ന്‌ വൈഷ്ണവിയും പൃഷ്ടഭാഗത്തു നിന്ന്‌ വാരാഹിയും, ഹൃദയത്തിൽ നിന്ന് നരസിംഹിയും പാദത്തിൽ നിന്ന്‌ ചാമുണ്ഡിയും ഉത്ഭവിച്ചു.